Sika (korttipeli)

Sika on korttipeli, jossa kaikki kortit levitetään ympyräksi pöydälle kuvapuoli alaspäin. Yksi kortti laitetaan kuvapuoli ylöspäin ympyrän keskelle.

Pelaaminen 
Jakajan vasemmalla puolella oleva pelaaja aloittaa. Vuoronsa aikana pelaajan on nostettava renkaasta kortteja käteensä näyttämättä niitä muille. Kortteja nostetaan, kunnes pelaaja saa käteensä kortin, joka on samaa maata kuin renkaan keskellä oleva kortti. Näin peli jatkuu. Pelaajat nostavat renkaasta kortteja, kunnes pystyvät lyömään samaa maata ja toisen, vapaavalintaisen kortin renkaan keskellä olevan kortin päälle.

Kun rengas on käytetty, pelataan käsikorteilla. Jos käy niin, että kädestä ei löydy päällimmäisen kortin kanssa samaa maata olevaa korttia, pelaajan on nostettava pinosta kortteja, kunnes vastaan tulee seuraava oikeaa maata oleva kortti. Sen jälkeen vuoro siirtyy seuraavalle pelaajalle. Sika on se, jolle jää viimeisenä kortteja käteen.

Tämä samaa maata oleva kortti lyödään renkaan keskellä olevan kortin päälle, jonka jälkeen pelaaja lyö päälle toisen kortin, joka voi olla mitä tahansa maata (jos pelaaja nosti oikeaa maata olevan kortin renkaasta ensimmäisenä, hän nostaa toisen kortin, jonka lyö keskelle).

Muunnelman peliohjeet

 Pelissä on kaksi erää. Ensin tarkoituksena on saada mahdollisimman vähän kortteja omaan pakkaan. Toisessa erässä on tarkoitus päästä eroon korteista mahdollisimman nopeasti
 Etumies nostaa ympyrästä, kunnes saa kortin, joka on joko samaa maata tai samanarvoinen kuin ympyrän keskellä oleva kortti. Hän laittaa kortin kuvapuoli ylöspäin keskellä olevan kortin päälle. Jos kortti on samanarvoinen kuin keskellä oleva kortti, esimerkiksi jos ristikakkonen laitetaan herttakakkosen päälle, vaihtuu pelattava maa samalla hertoista risteiksi
 Kukin pelaaja nostaa vuorollaan kortteja ympyrästä, kunnes saa kortin, jonka voi laittaa keskelle. Muut kortit, jotka pelaaja ottaa ympyrästä, hän kerää pinoksi eteensä pöydälle. 
 Kun pelaaja nostaa kahdeksikon, sen voi laittaa jokerina mille tahansa kortille.
 Kun kortit loppuvat ympyrästä, jatketaan peliä pinoilla, jotka pelaajat ovat itselleen keränneet. Pelaajat ottavat kortit käteensä ja järjestelevät ne maan mukaan. Keskellä olevan korttipinon päällimmäinen kortti pannaan pöydän keskelle kuvapuoli ylöspäin. Muut pinon kortit käännetään kuvapuoli alaspäin ne muodostavat uuden umpipakan, josta nostetaan.
 Pelaaja, joka ei voi tunnustaa maata tai pelata samanarvoista korttia, nostaa kortteja umpipakasta yksitellen löytääkseen sopivan. Näin saa nostaa enintään kolme korttia. Nytkin saa kahdeksikkoja käyttää milloin tahansa
 Kun pelataan toista erää, pelaajat saavat pelata useampia samanarvoisia kortteja tai useampia kortteja värisuorana. Jos pelaajalla on kaksi tai kolme viitosta, hän voi pelata ne kaikki pöydällä olevalle viitoselle. Jos pelaajalla on useampia kortteja samaa maata perättäisenä värisuorana, esimerkiksi risti 5, 6 ja 7, hän voi pelata ne kaikki ristille, joka jo on pöydällä
 Kun pelaaja huomaa, että voi saada pelin päätökseen omalta osaltaan seuraavalla vuorollaan, hänen tulee antaa varoitus: "Yksi jäljellä!" tai jos hänellä on kaksi samanarvoista korttia "Kaksi jäljellä!". Jos pelaajalla on kolmen sarja: "Kolme jäljellä!" Varoitus lisää jännitystä ja saa muut pelaajat pelaamaan taktikoidummin
 Pelin voittaa pelaaja, joka ensinnä pääsee eroon kaikista korteistaan.

Lähteet 

Lasten korttipelit